ויל פרל

ג'ון ויליאם "ויל" פרל (באנגלית: John William "Will" Ferrell; נולד ב-16 ביולי 1967) הוא שחקן קולנוע וטלוויזיה וקומיקאי אמריקאי.

 ביוגרפיה 
פרל נולד באירוויין, קליפורניה שבארצות הברית, למשפחה נוצרית ממוצא בריטי וגרמני. אמו היא בטי קיי (לבית אוברמן), מורה בבית ספר יסודי; ואביו הוא רוי לי פרל ג'וניור, מוזיקאי ונגן סקסופון וקלידים בלהקת The Righteous Brothers. בהיותו ילד בן שמונה, הוריו התגרשו.

קריירה
בתחילת הקריירה שלו פרל הופיע בעיקר בתפקידים זוטרים בסרטיו של הקומיקאי בן סטילר.

כן הופיע בתוכנית המערכונים "סאטרדיי נייט לייב", בה היה חלק מהצוות במשך שבע עונות (1995–2002), חיקה דמויות ידועות בסאטירה פוליטית ובתרבות הפופ האמריקאית (בהן נשיא ארצות הברית דאז, ג'ורג' ווקר בוש), ויצר דמויות קומיות משלו, שנטו בין השאר להתפרצויות זעם קיצוניות. ב-2001 היה מועמד לפרס אמי על הופעתו בתוכנית זו.

פרל הופיע לאורך השנים בעיקר בתפקידים קומיים בסרטים ידועים כגון "ג'יי ובוב השקט מכים שנית" (2001), "זולנדר" (2001), "לדפוק חתונה" (2005). כיכב והיה שותף לכתיבת התסריט במספר סרטים, בהם "לילה ברוסקסברי" (1998), "והרי החדשות" (2004), "לילות טלדגה: הבלדה על ריקי בובי" (2006) ו"אחים חורגים" (2008). כן הפיק מספר סרטים בהם הופיע, כגון "לספק ת'סחורה" (2009), "החבר'ה האחרים" (2010), "קאסה דה מי פאדרה" (2012), "חדשות בהפרעה" (2013) ו"נראה אותך אסיר" (2015).

פרל עסק גם בדיבוב בסרטי אנימציה, בהם "מגה-מוח" (2010) ו"סרט לגו" (2014). בשנת 2014 שיחק במיני-סדרה הקומית "אוצרות בבל" ברשת IFC. בשנת 2015 לקח חלק בהפקת הסרט "לשכב עם אחרים", בבימויה של לזלי הדלנד. בשנת 2017 שיחק בסרט הקומי "הבית תמיד זוכה".

ביוני 2018 הודיע כי הוא מפיק וכותב סרט לנטפליקס בשם "Eurovision", בו פרל גם כיכב, שעלילתו מתרחשת על רקע תחרות האירוויזיון. לצורך כך, במאי 2019 הגיע לישראל במהלך שבוע האירוויזיון בתל אביב, וביקר גם בירושלים.

באוקטובר 2024, פורסם שצפוי לצאת סרט דוקומנטרי חדש בשם "Playing POTUS" העוסק בפרודיות על נשיאי ארצות הברית. הסרט כולל ראיונות עם שחקנים שמבצעים חיקויים נשיאותיים כמו פרל, שחיקה את ג'ורג' ווקר בוש.

 מועמדויות ופרסים 
בשנת 2001 היה מועמד לפרס אמי על הופעתו בתוכנית המערכונים "סאטרדיי נייט לייב".

פרל היה גם מועמד פעמיים לפרס גלובוס הזהב על תפקידיו בסרטים "המפיקים" ו"מעבר לכל דמיון".

ב-2005 זכה לראשונה בפרס ראזי על תפקידו בסרט "סמנתה" (לצד ניקול קידמן). לפרס פטל הזהב שכזה היא מועמד גם חמש פעמים נוספות מאז ועד 2019.

ב-2011 זכה בפרס מארק טוויין להומור אמריקאי.

ב-2019 זכה בפרס אמי לבידור בפריים טיים.

 חיים אישיים 
מאז 2000 נשוי לשחקנית השוודית ויווקה פאולין. מתגוררים בניו יורק ובקליפורניה, ולהם שלושה בנים; מגנוס (נולד ב-2004), מתיאס (נולד ב-2006) ואקסל (נולד ב-2010).

פארל הוא אוהד ספורט ידוע, והוא אף משמש כאחד הבעלים של מועדון הכדורגל לוס אנג'לס מליגת ה-MLS.

ב-12 במאי 2017, הוא קיבל תואר דוקטור לשם כבוד מטעם אוניברסיטת דרום קליפורניה.

 אקטיביזם 
בשלהי חודש אוקטובר 2023, פרל, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ארצות הברית, ג'ו ביידן. הם הפצירו בו וקראו לשחרור בני הערובה החטופים היהודים והישראלים המוחזקים על ידי ארגון הטרור הפלסטיני חמאס, בעקבות טבח שבעה באוקטובר (2023). הקמפיין שהושק לצד המכתב נקרא  והמכתב מדגיש את הרצון לחופש הן לישראלים והן לפלסטינים לחיות בשלום, ומגנה את האלימות הברוטלית של ארגון הטרור, ומדגיש שצריך לשים קץ לחמאס שקיים כבר כ-35 שנה ובפרט לאחר כ-17 שנה שמשטר האימים שלו שולט ברצועת עזה. .

פילמוגרפיה נבחרת

 טלוויזיה 
 סאטרדיי נייט לייב (2002-1995)
 איש משפחה (2001) - דיבוב
 הסניגור (2003)
 על הפנים (2009 - 2012) - גם מפיק בפועל
 המשרד (2011)
 A Deadly Adoption (2015) - סרט טלוויזיה של לייפטיים
אוצרות שלפני המוות (2015)
רגעים מתים (2018-2017)
הפסיכיאטר מהדלת ליד (2021)
In the Know (2024) - דיבוב
Golf (TBA) - גם יוצר ומפיק

 כמפיק 
 ברב וסטאר נופשות בוויסטה דל מאר (2021)
Am I Ok? (2022)
התפריט (2022)
Theatre Camp (2023)
הצצה ליחסים (2023)

 פרסים ומועמדויות 
פרסתאריךקטגוריהעבורתוצאהמקורפרס גלובוס הזהב2006שחקן המשנה הטוב ביותר – סרט קולנועהמפיקים2007השחקן הטוב ביותר בסרט קולנוע - מוזיקלי או קומדיהמעבר לכל דמיוןפרס טוני2009אירוע תיאטרון מיוחד הטוב ביותרYou're Welcome America. A Final Night with George W. Bushפרס באפט"א לקולנוע2025הסרט התיעודי הטוב ביותרויל והרפר: יוצאים לדרךפרס אמי לבידור בפריים טיים2001ההופעה האישית הטובה ביותר בתוכנית וראייטי או מוזיקליתסאטרדיי נייט לייב2009ספיישל מגוון, מוזיקה או קומדיה הטוב ביותרYou're Welcome America. A Final Night with George W. Bushהכתיבה הטובה ביותר עבור ספיישל וראייטי, מוזיקלי או קומדיה2015תוכנית המערכונים הטובה ביותרהיסטוריה שתויה201620172018אני אוהבת אותך אמריקה עם שרה סילברמן2019היסטוריה שתויההספיישל הטוב ביותר (חי)Live in Front of a Studio Audience: "All in the Family" וגם "The Jeffersons"סדרת הדרמה הטובה ביותריורשים2020סדרת הקומדיה הטובה ביותרבשבילי אתם מתיםסדרת המערכונים הטובה ביותרהיסטוריה שתויההספיישל הטוב ביותר (חי)Live in Front of a Studio Audience: "All in the Family" וגם "Good Times"2022סדרת הדרמה הטובה ביותריורשיםהספיישל הטוב ביותר (חי)Live in Front of a Studio Audience: "The Facts of Life" וגם "Diff'rent Strokes"2023סדרת הדרמה הטובה ביותריורשים2024סרט הטלוויזיה הטוב ביותרQuiz Ladyפרס באפט"א לטלוויזיה2019התוכנית הבינלאומית הטובה ביותריורשים202020222024פרס סאטורן2006השחקן הטוב ביותרמעבר לכל דמיוןפרס פטל הזהב2005קומבו המסך הגרוע ביותרסמנתההשחקן הגרוע ביותרסמנתה ולדפוק אליפות2009ארץ האבודיםקומבו המסך הגרוע ביותר2016שחקן המשנה הגרוע ביותרזולנדר 22019השחקן הגרוע ביותרהולמס & ווטסוןהסרט הגרוע ביותר (כמפיק)קומבו המסך הגרוע ביותרפרס בחירת הילדים של ניקלודיאון2011מכסח הישבנים האהובמגה-מוח2016שחקן קולנוע אהובגבר גבר2017הנבל האהובזולנדר 22018שחקן קולנוע אהובגבר גבר 22021תחרות הזמר של האירוויזיון: סיפורה של Fire Saga2025מדבב אהוב מסרטגנוב על החייםפרס הסרטים והטלוויזיה של MTV2003ההופעה הקומית הטובה ביותרמועדון החבריםהצוות הטוב ביותר על המסך2004ההופעה הקומית הטובה ביותרקטן עליו2005והרי החדשותהצוות הטוב ביותר על המסךהביצוע המוזיקלי הטוב ביותר2007הנשיקה הכי טובהלילות טלדגה: הבלדה על ריקי בוביההופעה הקומית הטובה ביותרמחליקים אותההקרב הטוב ביותרפרס גילדת שחקני המסך2024ההופעה הטובה ביותר של צוות שחקנים בסרט קולנועברביפרס סטלייט2006השחקן הטוב ביותר בסרט קולנוע, קומדיה או מחזמרמעבר לכל דמיוןפרס מארק טוויין להומור אמריקאי2011——פרס בחירת הנוער2004קומיקאי נבחר—שחקן קולנוע נבחר - קומדיהקטן עליו2005קומיקאי נבחר—שחקן קולנוע נבחר - קומדיהוהרי החדשות ולדפוק אליפותסרט נבחר: Hissy Fitלדפוק אליפותסרט נבחר: ראמבלוהרי החדשותסרט נבחר: סליזבגלדפוק אליפות2007קומיקאי נבחר—שחקן קולנוע נבחר - קומדיהלילות טלדגה: הבלדה על ריקי בובי ומחליקים אותהכימיה נבחרת מסרטמחליקים אותהריקוד סרט נבחרסרט נבחר: Hissy Fit2008קומיקאי נבחר—שחקן קולנוע נבחר - קומדיהמקצוען סוג ב'2009ארץ האבודים

קישורים חיצוניים





הערות שוליים

קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:סאטרדיי נייט לייב
קטגוריה:חקיינים אמריקאים
קטגוריה:זוכי פרס בחירת הנוער
קטגוריה:אמריקאים שנולדו ב-1967